BG Официален вестник на Европейския съюз 47

31998D0575



ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

РЕШЕНИЕ НА КОМИСИЯТА

от 16 септември 1998 година

относно общ технически регламент за общи изисквания за свързване за мобилните станции, предназначени да бъдат използвани във фаза II на обществената цифрова клетъчна телекомуникационна мрежа, работеща в обхват GSM 1 800 (издание 2)

(нотифицирано под номер С(1998) 2721)

(текст от значение за ЕИП)

(98/575/EО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите наземни станции, включително и взаимното признаване на тяхното съответствие (1), и по специално член 7, параграф 2, второ тире от нея,

като има предвид, че Комисията е приела мерки, посочващи вида крайни далекосъобщителни устройства, за които се изисква общ технически регламент, а също и свързаното с това заявление за обхват в съответствие с член 7, параграф 2, първо тире;

като има предвид, че следва да бъдат приети съответните хармонизирани стандарти или части от тях, прилагащи съществените изисквания, които следва да бъдат трансформирани в общ технически регламент;

като има предвид, че за да се гарантира непрекъснатост на достъпа до пазарите за производителите, е необходимо да бъдат въведени преходни договорености относно системите, одобрени в съответствие с Решение 97/528/ЕО на Комисията (2);

като има предвид, че Решение 97/528/ЕО следва да бъде отменено в края на преходния период;

като има предвид, че предложението е предоставено на комитета (АСТЕ) в съответствие с член 29, параграф 2;

като има предвид, че общият технически регламент, приет с настоящото решение, е в съответствие със становището на АСТЕ,

ПРИЕ НАСТОЯЩОТО РЕШЕНИЕ:

Член 1

1. Настоящото решение се прилага по отношение на крайните устройства, предназначени да бъдат свързани към дадена обществена далекосъобщителна мрежа и попадащи в обхвата на хармонизирания стандарт, посочен в член 2, параграф 1.

2. Настоящото решение установява общ технически регламент относно изискванията за достъп за крайни устройства за фаза II на обществените цифрови клетъчни телекомуникационни мрежи, опериращи в обхват DCS 1 800 с разделение между каналите от 200 kHz и пренасящи преносни канали в съответствие с принципа на TDMA (многократен достъп с деление на времето). Решението се прилага и за крайни устройства, способни да оперират както в обхват GSM 900, така и в обхват GSM 1 800.

Член 2

1. Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, съществените изисквания, посочени в член 5, букви от в) до е) от Директива 98/13/EО. Позоваването на стандарта е дадено в приложение I. Приложимите части се съдържат в приложение II.

2. Крайните устройства, предмет на настоящото решение, отговарят на общия технически регламент, посочен в параграф 1, на съществените изисквания, посочени в член 5, букви а) и б) от Директива 98/13/ЕО и на основните изисквания на всички други приложими директиви, и по-специално Директиви 73/23/ЕИО (3) и 89/336/ЕИО (4) на Съвета.

Член 3

По отношение на крайните устройства, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или осигуряват използването на частите от хармонизирания стандарт, посочен в член 2, параграф 1, след влизането в сила на настоящото решение.

Член 4

1. Решение 97/528/ЕО се отменя от третия месец след влизането в сила на настоящото решение.

2. Крайните устройства, одобрени по силата на Решение 97/528/ЕО, могат да продължават да бъдат пускани на пазара и пускани в експлоатация, при условие че одобрението е предоставено не по-късно от три месеца от влизането в сила на настоящото решение.

Член 5

Адресати на настоящото решение са държавите-членки.

Съставено в Брюксел на 16 септември 1998 година. За Комисията Martin BANGEMANN Член на Комисията

(1) ОВ L 74, 12.3.1998 г., стр. 1.

(2) ОВ L 215, 7.8.1997 г., стр. 60.

(3) ОВ L 77, 26.3.1973 г., стр. 29.

(4) ОВ L 139, 23.5.1989 г., стр. 19.

ПРИЛОЖЕНИЕ I

Позоваване на приложимия хармонизиран стандарт

Хармонизираният стандарт, посочен в член 2 от решението, е:

Digital cellular telecommunications system (Phase 2);

Attachment requirements for mobile stations in the DCS 1800 band and additional GSM band;

Access

(Цифрови клетъчни телекомуникационни системи (фаза 2); Изисквания за свързване за мобилни станции в обхват DCS 1 800 и допълнителен обхват GSM 900; Достъп)

ETSI

Европейски институт за стандарти в далекосъобщенията

Секретариат на ETSI

TBR 31, издание 2: март 1998 г.

(С изключение на предговора)

Допълнителна информация

Европейският институт за стандарти в далекосъобщенията е признат в съответствие с Директива 83/189/EИО на Съвета (1).

Посоченият по-горе хармонизиран стандарт е създаден в съответствие с мандата, предоставен в рамките на съответните процедури, предвидени в Директива 83/189/EИО на Съвета.

Пълният текст на хармонизирания стандарт, посочен по-горе, може да бъде получен от:

Европейски институт за стандарти в далекосъобщенията 650, route des Lucioles F-06921 Sophia Antipolis Cedex Европейска комисия DG XIII/A/2 — (BU 31, 1/7) Rue de la Loi/Wetstraat 200 B-1049 Brussels

или от всяка друга организация, отговорна за предоставянето на разположение на ETSI стандарти, списък на които може да бъде намерен в интернет на адрес www.ispo.cec.be.

(1) ОВ L 109, 26.4.1983 г., стр. 8.

ПРИЛОЖЕНИЕ II

Приложими части от TBR 31 (издание 2)

Изисквания според TBR 31